b'\n_START_ARTICLE_\nNotarine tvarka patvirtint\xc5\xb3 \xc4\xafgaliojim\xc5\xb3 registras\n_START_PARAGRAPH_\nNotarine tvarka patvirtint\xc5\xb3 \xc4\xafgaliojim\xc5\xb3 registras (NTP\xc4\xaeR) - valstybinis registras, kurio paskirtis \xe2\x80\x93 Lietuvos Respublikos civiliniame kodekse ir Notarine tvarka patvirtint\xc5\xb3 \xc4\xafgaliojim\xc5\xb3 registro nuostatuose nustatyta tvarka rinkti, kaupti, apdoroti, sisteminti, saugoti ir teikti duomenis apie notarine tvarka patvirtintus ir notar\xc5\xb3 patvirtintiems prilygintus \xc4\xafgaliojimus. Padeda u\xc5\xbetikrinti, kad apie kiekvieno Lietuvos Respublikoje notarine tvarka patvirtinto \xc4\xafgaliojimo galiojim\xc4\x85 b\xc5\xabt\xc5\xb3 tinkamai informuojami ir sandorius sudarantys asmenys, ir notarai, tokiu b\xc5\xabdu siekiant i\xc5\xa1vengti neteis\xc4\x97t\xc5\xb3 sandori\xc5\xb3 sudarymo ir tvirtinimo._NEWLINE_\xc4\xaesteigtas \xc4\xafgyvendinant Civilinio kodekso papildymo 2.11(1), 2.138(1) straipsni\xc5\xb3 ir 2.147 straipsnio pakeitimo \xc4\xafstatymo Nr. XI-1031, Lietuvos Respublikos civilinio proceso kodekso papildymo 464(1) straipsniu ir 496 straipsnio papildymo \xc4\xafstatymo Nr. XI-1032 nuostatas._NEWLINE_Veiklos prad\xc5\xbeia \xe2\x80\x93 2011 m. sausio 1 d._NEWLINE_Vadovaujan\xc4\x8dioji Registro tvarkymo \xc4\xafstaiga yra LR teisingumo ministerija. Registro tvarkymo \xc4\xafstaiga \xe2\x80\x93 Centrin\xc4\x97 hipotekos \xc4\xafstaiga.'